ಅರುಂಧತಿ ರಾಯ್

**ಅರುಂಧತಿ ರಾಯ್** (ಜನನ ನವೆಂಬರ್ ೨೪, ೧೯೬೧, ಶಿಲಾಂಗ್, ಮೇಘಾಲಯ, ಭಾರತ) ಒರಿ ಭಾರತೀಯ ಲೇಖಕಿ ಬೊಕ್ಕ ರಾಜಕೀಯ ಕಾರ್ಯಕರ್ತೆ, ಬುಕರ್ ಪ್ರಶಸ್ತಿ ಗೆಂದಿನ ಕಾದಂಬರಿ ದಿ ಗಾಡ್ ಆಫ್ ಸ್ಮಾಲ್ ಥಿಂಗ್ಸ್ (೧೯೯೭) ಬೊಕ್ಕ ಪರಿಸರ ಬೊಕ್ಕ ಮಾನವ ಹಕ್ಕುಲೆನ ವಿಷಯೊಲೆನ್ ತನ್ನ ವಕೀಲತ್ವೊಗು ಪುದರ್ ಪಡೆಯೆರ್.
## ಕುಟುಂಬ
ರಾಯ್ ನ ಅಪ್ಪೆ ರಾಜೀಬ್ ರಾಯ್ ಒರಿ ಹಿಂದೂ ಬಂಗಾಳಿ ಟೀ ಎಸ್ಟೇಟ್ ಮ್ಯಾನೇಜರ್ ಆದಿತ್ತೆರ್. ಬೊಕ್ಕ ಆರೆನ ಅಮ್ಮೆರ್ ಮೇರಿ ರಾಯ್ ಕೇರಳೊಡ್ದ್ ಬತ್ತಿನ ಒರಿ ಕ್ರೈಸ್ತೆರ್. ಆರ್ ಒರ್ತಿ ಶಿಕ್ಷಕಿ ಬೊಕ್ಕ ಒರ್ತಿ ಮಾನವ ಹಕ್ಕುಲೆನ ಕಾರ್ಯಕರ್ತೆ ಆದಿತ್ತೆರ್. ಮೇರಿ ರಾಯ್ ನ ಮೆಗ್ಯೆ  ಜಾರ್ಜ್ ಐಸಾಕ್.  ಮೇರಿ ರಾಯ್ ವಿರುದ್ಧ ಕೇರಳ ರಾಜ್ಯೊಡು, ಮೇರಿ ರಾಯ್ ಟ್ರಾವಂಕೂರು ಕ್ರಿಶ್ಚಿಯನ್ ವಾರಸುದಾರಿಕೆ ಕಾಯ್ದೆನ್ ಸವಾಲ್ ಮಲ್ತೆರ್, ಭಾರತೊಡು ಕ್ರಿಶ್ಚಿಯನ್ ಪೊಣ್ಣುಲೆಗ್ ಸಮಾನ ಆನುವಂಶಿಕ ಹಕ್ಕುಲೆನ್ ಯಶಸ್ವಿಯಾದ್ ಭದ್ರ ಮಲ್ತೆರ್.
ರಾಯ್ ನನ ನ್ಯೂ ದೆಹಲಿದ ಸ್ಕೂಲ್ ಆಫ್ ಪ್ಲಾನಿಂಗ್ ಅಂಡ್ ಆರ್ಕಿಟೆಕ್ಚರ್ ಡ್ ವಾಸ್ತುಶಿಲ್ಪ ಅಧ್ಯಯನ ಮಲ್ತೆರ್, ಅಲ್ಪ ಆರ್ ವಾಸ್ತುಶಿಲ್ಪಿ ಜೆರಾರ್ಡ್ ಡಾ ಕುನ್ಹಾನ್ ತೂಯೆರ್. ಅಕುಲು ೧೯೭೮ಡ್ ಮದಿಮೆ ಆಯೆರ್ ಬೊಕ್ಕ ೧೯೮೨ಡ್ ವಿಚ್ಛೇದನ ಆಯೆರೆ ದುಂಬು ದೆಹಲಿಡ್ ಬೊಕ್ಕ ಗೋವಾಡ್ ಜೀವನ ಮಲ್ತೆರ್. ರಾಯ್ ನನ ದೆಹಲಿಗ್ ವಾಪಸ್ ಬತ್ತೆರ್, ಅಲ್ಪ ಅಕುಲು ರಾಷ್ಟ್ರೀಯ ನಗರ ವ್ಯವಹಾರ ಸಂಸ್ಥೆಡ್ ಒಂಜಿ ಸ್ಥಾನೊನು ಪಡೆಯೆರ್.
## ಸುರುತ್ತ ಕೆಲಸ
ದೆಹಲಿ ವಿಶ್ವವಿದ್ಯಾಲಯೊದ ಯೋಜನೆ ಬೊಕ್ಕ ವಾಸ್ತುಶಿಲ್ಪ ಶಾಲೆಡ್ ವಾಸ್ತುಶಿಲ್ಪಿಯಾದ್ ತರಬೇತಿ ಪಡೆಯಿನ ಅರುಂಧತಿ ರಾಯ್ ಗ್ ವಿನ್ಯಾಸೊಡು ಮಸ್ತ್ ಆಸಕ್ತಿ ಇತ್ತ್ ಜ್ಜಿ; ಬರವುದ ವೃತ್ತಿಜೀವನೊದ ಬದಲ್ ಅಲ್ ಕನ ಕನತೆರ್. ಆಸ್ತಿ ಹಕ್ಕುಲೆನ ಬಗ್ಗೆ ಮೇರಿ ರಾಯ್ ನ ಕಾನೂನು ಯುದ್ಧೊಲೆಡ್ದ್ ರಾಯ್ ಬೊಕ್ಕ ಅಲೆನ ಅಮ್ಮೆರೆನ ನಡುಟು ಉಪ್ಪುನ ಬಿರುಕು ತೀವ್ರವಾದ್ ಬುಲೆಂಡ್.
ಅರೆನ ವೃತ್ತಿಜೀವನದ ಸುರುಟು, ರಾಯ್ ದೂರದರ್ಶನೊಡು ಬೊಕ್ಕ ಸಿನಿಮಾಲೆಡ್ ಬೇಲೆ ಮಲ್ತೆರ್. ಆರ್ ೧೯೮೫ಡ್ ಮ್ಯಾಸ್ಸಿ ಸಾಹಿಬ್ ಡ್ ನಟನೆ ಮಲ್ತೆರ್. ಆರ್ ಇನ್ ವಿಚ್ ಆನಿ ಗಿವ್ಸ್ ಇಟ್ ದೊಸ್ ಒನ್ಸ್ (೧೯೮೯) ಪನ್ಪಿನ ಸಿನಿಮಾದ ಚಿತ್ರಕಥೆನ್ ಬರೆಯೆರ್, ಉಂದು ವಾಸ್ತುಶಿಲ್ಪದ ವಿದ್ಯಾರ್ಥಿಯಾದ್ ತನ್ನ ಅನುಭವೊಲೆನ್ ಆಧಾರವಾದ್ ಮಲ್ತೆರ್, ಉಂದೆಟ್ ಆರ್ ಒರಿ ಕಲಾವಿದೆ ಆದ್ ಲಾ ತೋಜಿದ್ ಬತ್ತೆರ್, ಬೊಕ್ಕ ಎಲೆಕ್ಟ್ರಿಕ್ ಮೂನ್ (೧೯೯೨). ರಡ್ಡ್ ಜನಲಾ ಅಕ್ಲೆನ ಮದಿಮೆದ ಪೊರ್ತುಡು ಅರೆನ ಕಂಡನಿ ಪ್ರದೀಪ್ ಕೃಶೆನ್ ನಿರ್ದೇಶನ ಮಲ್ತೆರ್. ರಾಯ್ 1988ಡ್ ಇನ್ ವಿಚ್ ಆನಿ ಗಿವ್ಸ್ ಇಟ್ ದೊಸ್ ಒನ್ಸ್ ಚಿತ್ರೊಗು ಅತ್ಯುತ್ತಮ ಚಿತ್ರಕಥೆಗ್ ರಾಷ್ಟ್ರೀಯ ಚಿತ್ರ ಪ್ರಶಸ್ತಿನ್ ಗೆಂದಿಯೆರ್. 1994ಡ್ ಶೇಖರ್ ಕಪೂರ್ ನ ಬ್ಯಾಂಡಿಟ್ ಕ್ವೀನ್ ಸಿನಿಮಾನ್ ಟೀಕೆ ಮಲ್ತಿನಗ ಮೇರ್ ಮೇರ್ ಮೇರ್ 1994ಡ್ ಫೂಲನ್ ದೇವಿನ ಜೀವನೊನ್ ಆಧಾರ ಮಲ್ತ್ದ್ ಸಿನಿಮಾ ಮಲ್ತೆರ್.
## ರಾಯ್ ನ್ ಬೂಕು

ರಾಯ್ 1992ಡ್ ತನ್ನ ಸುರುತ ಕಾದಂಬರಿ ದಿ ಗಾಡ್ ಆಫ್ ಸ್ಮಾಲ್ ಥಿಂಗ್ಸ್ ನ್ ಬರೆಯೆರೆ ಸುರು ಮಲ್ತೆರ್, 1996ಡ್ ಮುಗಿತೆರ್. ಈ ಪುಸ್ತಕ ಅರೆ-ಆತ್ಮಚರಿತ್ರೆ ಆದುಂಡು. ದಿ ಗಾಡ್ ಆಫ್ ಸ್ಮಾಲ್ ಥಿಂಗ್ಸ್ ದ ಪ್ರಕಟಣೆ ರಾಯ್ ನ್ ಅಂತರರಾಷ್ಟ್ರೀಯ ಖ್ಯಾತಿಗ್ ಏರ್ಪಾಡ್ ಮಲ್ತ್ಂಡ್. ಉಂದು 1997ಡ್ ಬುಕರ್ ಪ್ರೈಸ್ ಫಾರ್ ಫಿಕ್ಷನ್ ನ್ ಪಡೆಯೊಂಡು ಬೊಕ್ಕ ದಿ ನ್ಯೂಯಾರ್ಕ್ ಟೈಮ್ಸ್ ನಟೆಬಲ್ ಬುಕ್ಸ್ ಆಫ್ ದ ಇಯರ್ ಡ್ ಒಂಜಿ ಆದ್ ಪಟ್ಟಿ ಆತ್ಂಡ್. ದಿ ನ್ಯೂಯಾರ್ಕ್ ಟೈಮ್ಸ್ ಬೆಸ್ಟ್ ಸೆಲ್ಲರ್ಸ್ ಪಟ್ಟಿಡ್ ಇಂಡಿಪೆಂಡೆಂಟ್ ಫಿಕ್ಷನ್ ಗ್ ಉಂದು ನಾಲ್ನೇ ಸ್ಥಾನೊಗು ಏರ್ಂಡ್. ಸುರುತ ಬುಕ್ಕೊಡ್ದ್, ಪುಸ್ತಕೊ ಒಂಜಿ ವಾಣಿಜ್ಯ ಯಶಸ್ಸುಲಾ ಆಂಡ್: ರಾಯ್ ಗ್ ಅರ್ಧ ಮಿಲಿಯನ್ ಪೌಂಡ್ ದ ಪ್ರಕಟಣೆದ ಮುಂಗಡೊನು ಪಡೆಯೆರ್. ಉಂದು ಮೇಡ್ ಪ್ರಕಟ ಆಂಡ್, ಬೊಕ್ಕ ಜೂನ್ ದ ಅಂತ್ಯೊಗು 18 ದೇಶೊಲೆಡ್ ಪುಸ್ತಕೊನು ಮಾರಾಟ ಮಲ್ತೆರ್.
ಅರೆನ ಕಾದಂಬರಿದ ಯಶಸ್ಸ್ ಡ್ದ್ ಬೊಕ್ಕ, ರಾಯ್ ಒಂಜಿ ಟೆಲಿವಿಷನ್ ಸೀರಿಯಲ್, ದಿ ಬನ್ಯಾನ್ ಟ್ರೀ, ಬೊಕ್ಕ ಡಾಕ್ಯುಮೆಂಟರಿ ಡ್ಯಾಮ್/ಏಜ್: ಎ ಫಿಲ್ಮ್ ವಿತ್ ಅರುಂಧತಿ ರಾಯ್ (೨೦೦೨) ನ್ ಬರೆತೆರ್.
ರಾಯ್ ವೀ ಆರ್ ಒನ್: ಎ ಸೆಲೆಬ್ರೇಶನ್ ಆಫ್ ಟ್ರೈಬಲ್ ಪೀಪಲ್ಸ್ ಗ್ ಕೊಡುಗೆ ಕೊರ್ತೆರ್, ಉಂದು 2009ಡ್ ಬಿಡುಗಡೆ ಆಯಿನ ಒಂಜಿ ಪುಸ್ತಕ.ರಾಯ್ ಸಮಕಾಲೀನ ರಾಜಕೀಯ ಬೊಕ್ಕ ಸಂಸ್ಕೃತಿದ ಬಗ್ಗೆ ಮಸ್ತ್ ಪ್ರಬಂಧೊಲೆನ್ ಬರೆತೆರ್. ೨೦೧೪ಡ್, ಅವೆನ್ ಪೆಂಗ್ವಿನ್ ಇಂಡಿಯಾ ಐನ್ ಸಂಪುಟೊಲೆನ ಸೆಟ್ ಡ್ ಸಂಗ್ರಹ ಮಲ್ತ್ಂಡ್. ೨೦೧೯ಡ್, ಅರೆನ ಕಾಲ್ಪನಿಕವಾಯಿನ ಕೃತಿಲೆನ್ ಒಂಜಿ ಸಂಪುಟೊಡು ಸಂಗ್ರಹ ಮಲ್ತೆರ್, ಮೈ ಸೆಡಿಟಿಯಸ್ ಹಾರ್ಟ್, ಉಂದೆನ್ ಹೇಮಾರ್ಕೆಟ್ ಬುಕ್ಸ್ ಪ್ರಕಟಿಸಯೆರ್.
ಅಕ್ಟೋಬರ್ ೨೦೧೬ಡ್, ಪೆಂಗ್ವಿನ್ ಇಂಡಿಯಾ ಬೊಕ್ಕ ಹ್ಯಾಮಿಶ್ ಹ್ಯಾಮಿಲ್ಟನ್ ಯುಕೆ ಜೂನ್ ೨೦೧೭ಡ್ ಅರೆನ ರಡ್ಡನೆ ಕಾದಂಬರಿ. ದಿ ಮಿನಿಸ್ಟ್ರಿ ಆಫ್ ಅಟ್ಮೋಸ್ಟ್ ಹ್ಯಾಪಿನೆಸ್ ನ್ ಪ್ರಕಟಿಸೊಡು ಪಂದ್ ಘೋಷಣೆ ಮಲ್ತೆರ್. ಈ ಕಾದಂಬರಿನ್ ಮ್ಯಾನ್ ಬುಕರ್ ಪ್ರೈಸ್ ೨೦೧೭ ಲಾಂಗ್ ಲಿಸ್ಟ್ ಗ್ ಆಯ್ಕೆ ಮಲ್ತೆರ್. ಬೊಕ್ಕ ಜನವರಿ ೧೮ಡ್ ರಾಷ್ಟ್ರೀಯ ಬುಕ್ ಕ್ರಿಟಿಕ್ಸ್ ಸರ್ಕಲ್ ಫಿಕ್ಷನ್ ಪ್ರಶಸ್ತಿಗ್ ಫೈನಲಿಸ್ಟ್ ಆಯೆರ್.ರಾಯ್ ನ ಪುಸ್ತಕ ಮದರ್ ಮೇರಿ ಕಮ್ಸ್ ಟು ಮಿ ಸೆಪ್ಟೆಂಬರ್ ೨೦೨೫ಡ್ ಪ್ರಕಟ ಆಂಡ್. ಒಂಜಿ ಆತ್ಮಚರಿತ್ರೆ, ಉಂದು ಅಲೆನ ಅಮ್ಮೆರೆನೊಟ್ಟುಗು ಜೀವನ ಮಲ್ಪುನ ಸುರುತ ವರ್ಷೊಲೆನ್ ಕೇಂದ್ರೀಕರಿಸವುಂಡು, ರಾಯ್ ಅರೆನ್ "ಎನ್ನ ಆಶ್ರಯ ಬೊಕ್ಕ ಎನ್ನ ಬಿರುಗಾಳಿ" ಪಂಡ್ದ್ ಲೆಪ್ಪುವೆರ್. ಉಂದು ಬಿಬಿಸಿ ರೇಡಿಯೋ 4 ಡ್ ಬುಕ್ ಆಫ್ ದ ವೀಕ್ ಪಂಡ್ದ್ ಐನ್ ಭಾಗೊಡು ಪ್ರಸಾರ ಆಂಡ್.
## ಪ್ರಭಾವಿತೆರಾಯಿನ ವ್ಯಕ್ತಿಲು
ರಾಯ್ ಲೇಖನೊ ಬರೆಯೆರೆ ಪ್ರಭಾವಿತೆರಾಯಿನ ವ್ಯಕ್ತಿಲು ಪಂಡ ವಿಲಿಯಂ ಶೇಕ್ಸ್ ಪಿಯರ್, ರುಡ್ಯಾರ್ಡ್ ಕಿಪ್ಲಿಂಗ್, ಜೇಮ್ಸ್ ಬಾಲ್ಡ್ವಿನ್, ಟೋನಿ ಮೊರಿಸನ್, ಮಾಯಾ ಏಂಜಲೌ, ಜಾನ್ ಬರ್ಗರ್, ಜೇಮ್ಸ್ ಜಾಯ್ಸ್, ವ್ಲಾಡಿಮಿರ್ ನಬೊಕೊವ್, ಬೊಕ್ಕ ಗೇಬ್ರಿಯಲ್ ಗಾರ್ಸಿಯಾ ಮಾರ್ಕ್ವೆಜ್.
## ಉಲ್ಲೇಕ

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026